stanford-oval/wikipedia huggingface dataset:
แอร์ลิงกัส
กิจการองค์กร > บริษัทลูก

แอร์ลิงกัสคาร์โก สายการบินขนส่งสินค้าให้บริการในพื้นที่ยุโรป ต่อมาผนวกกิจการเข้ากับไอเอจีคาร์โก
แอร์ลิงกัสรีเจียนัล สายการบินประจำภูมิภาค โดยจะเป็นแฟรนไชส์
แอร์ลิงกัส ยูเค สายการบินที่มีฐานการบินในสหราชอาณาจักร ดำเนินเที่ยวบินสู่อเมริกาเหนือ
กิจการองค์กร > ผลประกอบการ

ผลประกอบการของแอร์ลิงกัสในช่วงปี 2007 - 2022 มีดังนี้:
|  | 2015 | 2016 | 2017 | 2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- |
| รายได้ (ล้านยูโร) | 1,718 | 1,766 | 1,859 | 2,020 | 2,125 | 467 | 366 | 1,667 |
| กำไร/ขาดทุน สุทธิ (ล้านยูโร) | 118 | 205 | 234 | 258 | 225 | −502 | −338 | −23.0 |
| จำนวนพนักงาน (ตามเวลาปฏิบัติงานเฉลี่ย) | 2,753 | 2,711 | 2,662 | 2,658 | 2,646 | 1,609 | 2,472 | 2,283 |
| จำนวนผู้โดยสาร (ล้านคน) | 10.1 | 10.4 | 10.9 | 11.3 | 11.6 | 2.1 | 2.0 | 9.0 |
| อัตราการบรรทุกผู้โดยสาร (%) | 81.6 | 81.6 | 81.2 | 80.9 | 81.8 | 46.4 | 48.0 | 77.0 |
| จำนวนอากาศยาน (ณ สิ้นปี) | 49 | 51 | 53 | 56 | 58 | 56 | 57 | 56 |
หมายเหตุ/แหล่งอ้างอิง: 
|  | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- |
| รายได้ (ล้านยูโร) | 1,284 | 1,357 | 1,205 | 1,215 | 1,288 | 1,393 | 1,425 | 1,557 |
| กำไร/ขาดทุน สุทธิ (ล้านยูโร) | 105 | −107 | −130 | 43.0 | 71.2 | 33.9 | 34.1 | −95.8 |
| จำนวนพนักงาน (ตามเวลาปฏิบัติงานเฉลี่ย) | 3,905 | 4,035 | 3,844 | 3,516 | 3,491 | 3,566 | 3,615 | 3,766 |
| จำนวนผู้โดยสาร (ล้านคน) | 9.3 | 10.0 | 10.4 | 9.3 | 9.5 | 9.7 | 9.6 | 9.8 |
| อัตราการบรรทุกผู้โดยสาร (%) | 75.4 | 72.8 | 74.5 | 76.1 | 75.6 | 77.7 | 78.4 | 79.0 |
| จำนวนอากาศยาน (ณ สิ้นปี) | 41 | 42 | 44 | 44 | 43 | 44 | 47 | 50 |
หมายเหตุ/แหล่งอ้างอิง:
กิจการองค์กร > การสนับสนุน

แอร์ลิงกัสสนับสนุนรางวัล Irish Times International Fiction Prize ตั้งแต่ปี 1989 ถึง 1992
เมื่อวันที่ 30 เมษายน ค.ศ. 2013 แอร์ลิงกัสได้เป็นสายการบินอย่างเป็นทางการของทีมรักบี้ไอริช ในวันเดียวกันนั้น มีการประกาศว่าเครื่องบินสองลำจะถูกเปลี่ยนชื่อเป็น "กรีนสปิริต" และสวมลวดลายพิเศษสำหรับทีมรักบี้ไอริช
จุดหมายปลายทาง

ณ เดือนธันวาคม ค.ศ. 2023 แอร์ลิงกัสทำการบินไปยังจุดหมายปลายทาง 93 แห่งทั่วเอเชีย ยุโรป และอเมริกาเหนือ
จุดหมายปลายทาง > ข้อตกลงการบินร่วม

แอร์ลิงกัสได้ทำข้อตกลงการบินร่วมกันกับสายการบินดังต่อไปนี้:
แอร์แคนาดา
อะแลสกาแอร์ไลน์
อเมริกันแอร์ไลน์
บริติชแอร์เวย์
ไอบีเรีย
โลแกนแอร์
เจ็ตบลูแอร์เวย์
ยูไนเต็ดแอร์ไลน์
บูเอลิง
ฝูงบิน > ฝูงบินปัจจุบัน

แอร์บัส เอ320-200 ของแอร์ลิงกัส
แอร์บัส เอ320นีโอของแอร์ลิงกัส
แอร์บัส เอ321แอลอาร์ของแอร์ลิงกัส
แอร์บัส เอ330-300ของแอร์ลิงกัส
ณ เดือนมกราคม ค.ศ. 2025 แอร์ลิงกัสมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320-200 | 27 | — | — | 174 | 174 |  |
| แอร์บัส เอ320นีโอ | 6 | 1 | — | 186 | 186 |  |
| แอร์บัส เอ321แอลอาร์ | 8 | — | 16 | 168 | 184 |  |
| แอร์บัส เอ321เอ็กซ์แอลอาร์ | 2 | 4 | 16 | 168 | 184 | เริ่มส่งมอบในเดือนธันวาคม ค.ศ. 2024 |
| แอร์บัส เอ330-200 | 3 | — | 23 | 243 | 266 |  |
| แอร์บัส เอ330-200 | 3 | — | 23 | 248 | 271 |  |
| แอร์บัส เอ330-200 | 3 | — | 23 | 258 | 281 |  |
| แอร์บัส เอ330-300 | 10 | — | 30 | 274 | 305 |  |
| แอร์บัส เอ330-300 | 10 | — | 30 | 283 | 313 |  |
| แอร์บัส เอ330-300 | 10 | — | 30 | 287 | 317 |  |
| รวม | 56 | 5 |  |  |  |  |
แอร์ลิงกัสมีอายุฝูงบินเฉลี่ย 12.6 ปี
ฝูงบิน > ฝูงบินในอดีต

แอร์ลิงกัสเคยให้บริการเครื่องบินดังต่อไปนี้:
| เครื่องบิน | ประจำการ | ปลดประจำการ | หมายเหตุ |
| --- | --- | --- | --- |
| แอร์บัส เอ319-100 | 2011 | 2016 |  |
| แอร์บัส เอ321-200 | 1998 | 2022 |  |
| แอร์สปีด คอนซอล | 1948 | 1950 |  |
| เอทีอาร์ 42-600 | 2003 | 2020 |  |
| เอวิเอชันเทรดเดอร์ส คาร์แวร์ | 1963 | 1968 |  |
| บีเอซี 1-11 | 1965 | 1990 |  |
| โบอิง 707-320 | 1964 | 1986 |  |
| โบอิง 720 | 1960 | 1971 |  |
| โบอิง 737-200 | 1969 | 1992 | เช่าจากออล นิปปอน แอร์เวย์ |
| โบอิง 737-300 | 1987 | 1993 |  |
| โบอิง 737-400 | 1989 | 2005 |  |
| โบอิง 737-500 | 1990 | 2005 |  |
| โบอิง 747-100 | 1976 | 1995 |  |
| โบอิง 757-200 | 2014 | 2020 | เช่าจากเอเอสแอลแอร์ไลน์ไอร์แลนด์ |
| โบอิง 767-200อีอาร์ | 2016 | 2016 | เช่าจากออมนิแอร์อินเตอร์เนชันแนล |
| โบอิง 767-300อีอาร์ | 1991 | 1994 |  |
| บริติชแอโรสเปซ บีเออี 146-300 | 1995 | 2006 |  |
| บริสตอล 170 เฟรเตอร์ | 1952 | ไม่ทราบ |  |
| เดอ ฮาวิลแลนด์ ดีเอช.86 เอกซ์เพรส | 1936 | 1946 |  |
| เดอ ฮาวิลแลนด์ ดีเอช.89 ดรากอน ราพีด | 1938 | 1940 |  |
| ดักลาส ดีซี-3 | 1940 | 1964 |  |
| ดักลาส ดีซี-8-63เอฟ | 1990 | 1990 | เช่าจากแอโรว์แอร์ |
| ดักลาส ดีซี-8-73พีเอฟ | 1990 | 1990 | เช่าจากแอร์ทูราส |
| ล็อคฮีด แอล-749 คอนสเตลเลชัน | 1948 | ไม่ทราบ |  |
| ล็อคฮีด แอล-1049 ซูเปอร์คอนสเตลเลชัน | 1958 | 1960 |  |
| ฟอกเกอร์ เอฟ-27 | 1958 | 1966 |  |
| ฟอกเกอร์ 50 | 1989 | 2001 |  |
| ล็อคฮีด แอล-1011 | 1989 | 1997 | เช่าจากอเมริกันทรานส์แอร์และแคลิโดเนีย นแอร์เวย์ |
| ล็อคฮีด ซูเปอร์อิเล็กตรา | 1939 | 1940 |  |
| แมคดอนเนลล์ ดักลาส เอ็มดี-11 | 1998 | 1998 | เช่าจากเวิลด์แอร์เวย์ |
| แมคดอนเนลล์ ดักลาส เอ็มดี-11 | 2001 | 2001 | เช่าจากเวิลด์แอร์เวย์ |
| แซบ 340บี | 1991 | 1995 |  |
| ชอร์ต 330 | 1983 | ไม่ทราบ |  |
| ชอร์ต 360 | 1984 | 1991 |  |
| วิกเกอร์ส ไวกิง | 1947 | ไม่ทราบ |  |
| วิกเกอร์ส วิสเคานท์ 700 | 1954 | 1960 |  |
| วิกเกอร์ส วิสเคานท์ 800 | 1957 | 1973 |  |
ดูเพิ่ม

แอร์ลิงกัส ยูเค
สำนักงานใหญ่ของแอร์ลิงกัสในดับลิน
จุดหมายปลายทางของแอร์ลิงกัส ณ เดือนพฤษภาคม พ.ศ. 2563
บีเอซี 1-11 ของแอร์ลิงกัสในปี 1982
โบอิง 747-100 ของแอร์ลิงกัสในปี 1980
โบอิง 737-200 ของแอร์ลิงกัสในปี 1993
สถานีวิทยุทหารปีแยร์-ซูร์-โอต

| สถานีวิทยุทหารปีแยร์-ซูร์-โอต |
| --- | --- |
สถานีวิทยุทหารปีแยร์-ซูร์-โอต ในภาพมีหอทหารสองหอ: หอรีเลย์ของ Télédiffusion de France ตรงกลางกับที่พักอาศัย และลานจอดเฮลิคอปเตอร์
สถานีวิทยุทหารปีแยร์-ซูร์-โอต
พิกัด: 45°39′11″N 3°48′30″E﻿ / ﻿45.6531°N 3.8084°E﻿ / 45.6531; 3.8084
ประเภท: กลุ่มหอวิทยุ
ข้อมูล
ควบคุมโดย: ประเทศฝรั่งเศส
ประวัติศาสตร์
สร้าง: ค.ศ. 1961
วัสดุ: คอนกรีต, เหล็กกล้า
สถานีวิทยุทหารปีแยร์-ซูร์-โอต (ฝรั่งเศส: Station hertzienne de Pierre-sur-Haute) เป็นพื้นที่ยอดเขาขนาด 30 เฮกตาร์ (74 เอเคอร์) ที่ใช้งานในฝ่ายสื่อสารของกองทัพฝรั่งเศส โดยมีการใช้งานตั้งแต่ ค.ศ. 1913 ตั้งอยู่ในเทศบาลโซแว็งกับฌอบที่ชายแดนระหว่างแคว้นโรนาลป์กับแคว้นโอแวร์ญ พื้นที่นี้มีหอสามแห่ง โดยหอที่สูงที่สุดคือเสาโทรคมนาคมพลเรือนสูง 55 เมตรที่ถือครองโดย Télédiffusion de France
ในเดือนเมษายน ค.ศ. 2013 DCRI หน่วยข่าวกรองมหาดไทยฝรั่งเศส กดดันให้ประธานวิกิมีเดียฝรั่งเศสลบบทความเกี่ยวกับสถานีนี้ในวิกิพีเดียภาษาฝรั่งเศส จากนั้นผู้มีส่วนร่วมวิกิพีเดียอีกคนที่อาศัยอยู่ในประเทศสวิตเซอร์แลนด์ฟื้นฟูบทความนี้ทันที ผลจากประเด็นพิพาทนี้ทำให้บทความนี้กลายเป็นหน้าที่มีผู้เข้าชมมากที่สุดในวิกิพีเดียภาษาฝรั่งเศสชั่วคราว ซึ่งได้รับการระบุเป็นตัวอย่างของปรากฏการณ์สไตรแซนด์
ประวัติ

ใน ค.ศ. 1913 มีการสร้างสถานีโทรเลขสัญญาณหางปลา (télégraphe Chappe) บนบริเวณที่ปัจจุบันคือสถานีวิทยุทหาร ณ เวลานั้นเป็นอาคารหินขนาดเล็กที่มีเสาสัญญาณอยู่ข้างบน
ใน ค.ศ. 1961 ในช่วงสงครามเย็น ทางเนโทขอให้กองทัพฝรั่งเศส สร้างสถานีที่เป็นส่วนหนึ่งของเครือข่ายส่งสัญญาณ 82 จุดต่อในยุโรปที่เรียกว่าระบบ ACE High ในเครือข่ายนี้ สถานีปีแยร์-ซูร์-โอต หรือ FLYZ เป็นรีเลย์ระหว่างสถานี Lachens (FNIZ) ทางใต้กับสถานี Mont-Août (FADZ) ทางเหนือ สถานีวิทยุเนโทใช้อุปกรณ์กระจัดกระจายโทรโปสเฟียร์ที่สหรัฐผลิตเพื่อถ่ายทอดสัญญาณเสียงและโทรเลขบนเครือข่ายที่ทอดยาวจากตุรกีถึงวงกลมอาร์กติกในนอร์เวย์ กองทัพอากาศฝรั่งเศสเข้าควบคุมสถานีใน ค.ศ. 1974 ในช่วงปลายคริิสต์ทศวรรษ 1980 ระบบรดังกล่าวค่อย ๆ ถูกแทนที่ด้วยการผสมผสานระหว่างระบบป้องกันประเทศและระบบย่อยบางส่วนของเนโท เสาอากาศรูปโค้งขนาดใหญ่ที่คนท้องถิ่นเรียกกันว่า หูมิกกี้ ถูกแทนที่ด้วยเสาอากาศสองเสาในปัจจุบันเมื่อ ค.ศ. 1991
การเซ็นเซอร์ในวิกิพีเดียและความสนใจที่ไม่พึงประสงค์

ในเดือนมีนาคม ค.ศ. 2013 DCRI หน่วยข่าวกรองมหาดไทยฝรั่งเศส ได้ทำการร้องขอให้ลบบทความในวิกิพีเดียภาษาฝรั่งเศสเกี่ยวกับสถานที่นี้ ซึ่งที่มีชื่อว่า Station hertzienne militaire de Pierre-sur-Haute จากนั้นทางมูลนิธิวิกิมีเดียถาม DCRI ว่าส่วนไหนที่เป็นปัญหา โดยระบุว่าบทความนี้สะท้อนข้อมูลจากสารคดีใน ค.ศ. 2004 ที่สร้างโดย Télévision Loire 7 ซึ่งเป็นสถานีโทรทัศน์ท้องถิ่นของฝรั่งเศส ภาพยนตร์ดังกล่าวไม่เพียงแต่เผยแพร่ทางออนไลน์ได้ฟรีเท่านั้น แต่ยังสร้างขึ้นด้วยความร่วมมือจากกองทัพอากาศฝรั่งเศสอีกด้วย
จากนั้น DCRI จึงบังคับให้ Rémi Mathis อาสาสมัครที่เป็นผู้ดูแลระบบวิกิพีเดียภาษาฝรั่งเศสและประธานวิกิมีเดียฝรั่งเศส ลบบทความนี้ ภายใต้ภัยคุกคามด้วยการกักขังและจับกุม บทความนี้ได้รับการฟื้นฟูอย่างรวดเร็วโดยผู้มีส่วนร่วมวิกิพีเดียอีกรายที่อาศัยอยู่ในสวิตเซอร์แลนด์  ผลจากประเด็นพิพาทนี้ทำให้บทความนี้กลายเป็นบทความที่มีผู้อ่านมากที่สุดในวิกิพีเดียภาษาฝรั่งเศสช่วงหนึ่ง ด้วยจำนวนผู้เข้าชมมากกว่า 120,000 ครั้งในช่วงวันหยุดของวันที่ 6/7 เมษายน ค.ศ. 2013 จำนวนความสนใจเป็นพิเศษเพิ่มขึ้นอย่างมากนี้ถือเป็นตัวอย่างของปรากฏการณ์สไตรแซนด์ และเนื่องด้วยการมีส่วนในข้อพิพาทนี้ ทำให้จิมมี เวลส์เลือก Mathis เป็นชาววิกิพีเดียแห่งปีในงานวิกิเมเนียประจำปี 2013
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Military radio station of Pierre-sur-Haute
สถานีโทรเลขภาพในช่วงคริสต์ทศวรรษ 1910
ฑิฆัมพร ฤทธิ์ธาอภินันท์

| ฑิฆัมพร ฤทธิ์ธาอภินันท์ |
| --- | --- |
ชื่อเกิด: ฑิฆัมพร ฤทธิ์ธาอภินันท์
เกิด: 12 สิงหาคม พ.ศ. 2530 (37 ปี) กรุงเทพมหานคร ประเทศไทย
อาชีพ: นักแสดง นักร้อง พิธีกร ผู้จัดละคร ดีเจ ยูทูบเบอร์ นักธุรกิจ ผู้ประกาศข่าว
ปีที่แสดง: พ.ศ. 2546–ปัจจุบัน
ผลงานเด่น: แก้วเจ้าจอม - เบญจา คีตา ความรัก  ปั้นดาว (คุณแพน) - รักได้ไหมถ้าหัวใจไม่เพี้ยน  เมยาวี (เมย์) - อุ่นไอรัก  พรายสายธาร / ชลธิชา - หมอผีไซเบอร์  นานา - สายลมกับสามเรา  ทิชา - แก่งกระโดน  ไพลิน - เพียงผืนฟ้า  ตะเภา - คมแฝก และ รุกฆาต  ครูนิจชิตา - โรบอทยอดรัก  น้ำเพชร - แสบสลับขั้ว  จุลลา ใจเรือง - วิมานมะพร้าว  มัศยา - ปลาหลงฟ้า  ออย - ซ่อนรักกามเทพ  กะทิ - สาวน้อยร้อยหม้อ  พาย - Club Friday Celeb's Stories ตอน ความสุข  ธาร - Club Friday the Series 11 ตอน รักล้ำเส้น  เซี้ยะ - เรือนไหมมัจจุราช  วีนัส - เล่ห์ลวง
สังกัด: สถานีโทรทัศน์สีกองทัพบกช่อง 7 (2546–2558)
โทรทัศน์ทองคำ: นักแสดงสมทบหญิงดีเด่น  พ.ศ. 2564 - เล่ห์ลวง
ฑิฆัมพร ฤทธิ์ธาอภินันท์ (เกิด 12 สิงหาคม พ.ศ. 2530) ชื่อเล่น เชียร์ เป็นนักแสดงหญิงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ

เป็นบุตรีของรัตนวรรณ ฤทธิ์ธาอภินันท์ (นก) และกิตติ ฤทธิ์ธาอภินันท์ เธอมีพี่น้องทั้งหมด 3 คน พี่ชาย 1 คนคือ แชมป์ เชิดเกียรติ ฤทธิ์ธาอภินันท์ น้องชาย 1 คนคือ ชู้ต เชิดชนินทร์ ฤทธิ์ธาอภินันท์ โดยเชียร์ เป็นลูกสาวคนเดียวและเป็นลูกคนกลาง ศึกษาระดับอนุบาลที่โรงเรียนอนุบาลสายทอง ระดับประถมศึกษาที่โรงเรียนวัดประยุรวงศาวาส ระดับมัธยมศึกษาที่โรงเรียนศึกษานารี ระดับปริญญาตรีที่คณะสังคมสงเคราะห์ศาสตร์ มหาวิทยาลัยธรรมศาสตร์ ณ ศูนย์รังสิต สำเร็จการศึกษาระดับปริญญาตรี เข้ารับพระราชทานปริญญาบัตร เมื่อวันศุกร์ที่ 13 สิงหาคม พ.ศ. 2553 เวลา 13.00 น. ได้เกรดเฉลี่ยสะสม 3.04 มีผลงานตอนอายุ 5 ขวบ ถ่ายโฆษณาแบรนด์ เครื่องดื่มรังนกซุปไก่สกัด ร่วมกับ เจตริน วรรธนะสิน, กิตติศักดิ์ อัศวศิริชัยกุล และโฆษณาโตโยต้าถ่าย MV เพลง เธอเป็นคนอย่างนี้ (ตั้งแต่เมื่อไหร่) ศิลปิน พิ้งค์ ค่ายเพลง อาร์เอส ตอนอายุ 14 ปี (ม.2)
“เชียร์” ด้วยความที่เป็นนักแสดงหญิงที่มีส่วนสูงมากพอสมควร ส่วนสูง 171 เซนติเมตร ได้เข้าวงการผ่านเวทีการประกวด Miss Teen Thailand 2002 หมายเลข 23 เป็นจุดเริ่มต้นให้เธอลงประกวด จนได้รับตำแหน่งชนะเลิศ จากเวทีประกวด Miss Teen Thailand 2002 และเข้ามาในวงการบันเทิงของไทยได้อย่างเต็มตัว หลังจากนั้นก็มีผลงานละคร งานพิธีกรออกมาสม่ำเสมอ ผลงานที่โดดเด่นคือ เบญจา คีตา ความรัก, อุ่นไอรัก, คมแฝก, รุกฆาต เคยเป็นนักแสดงสังกัดช่อง 7 ปัจจุบันเป็นนักแสดงอิสระ และยังทำธุรกิจ เกี่ยวกับผลิตภัณฑ์เสริมอาหารชื่อแบรนด์ว่า CHAMÉ
ผลงานการแสดง > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2535 | รักในรอยแค้น | รินณิชา (หนูริน) | ช่อง5 |
| 2546 | เบญจา คีตา ความรัก | แก้วเจ้าจอม | ช่อง 7 |
| 2547 | รักได้ไหมถ้าหัวใจไม่เพี้ยน | ปั้นดาว (คุณแพน) | ช่อง 7 |
| 2547 | อุ่นไอรัก | เมยาวี (เมย์) | ช่อง 7 |
| 2547 | รักสุดขั้ว | นวิยา | ช่อง 7 |
| 2548 | หมอผีไซเบอร์ | พรายสายธาร / ชลธิชา (รับบทฝาแฝด) | ช่อง 7 |
| 2548 | ชุลมุนวุ่นรัก | พิมพ์ชนก | ช่อง 7 |
| 2548 | เกิดแต่ตม | เชียร์ (รับเชิญ) | ช่อง 7 |
| 2549 | สายลมกับสามเรา | นานา | ช่อง 7 |
| 2549 |  หยิบหัวใจใส่ตัวโน้ต | เค้ก | ช่อง 7 |
| 2549 | 7 มหัศจรรย์ | ครูสุรีย์ (รับเชิญ) | ช่อง 7 |
| 2549 | หมอสามชั้น | เชียร์ (รับเชิญ) | ช่อง 7 |
| 2549 | ภารกิจพิชิตดอกฟ้า | น้องแก้ม | ช่อง 7 |
| 2550 | แก่งกระโดน | ทิชา | ช่อง 7 |
| 2550 | เพียงผืนฟ้า | ไพลิน | ช่อง 7 |
| 2551 | เธอคือชีวิต | แขไข (รับเชิญ) | ช่อง 7 |
| 2551 | มรดกบันเทิง | บัลเล่ต์ | ช่อง 7 |
| 2551 |  คมแฝก | ตะเภา | ช่อง 7 |
| 2551 | หมู่ 7 เด็ดสะระตี่ ตอน แพทย์อาสา | หมอแก้ว (รับเชิญ) | ช่อง 7 |
| 2552 | ใจสู้มุ่งสู่ฝัน | ครูเปียโน | ช่อง 7 |
| 2552 | รุกฆาต | ตะเภา | ช่อง 7 |
| 2552 | ศึกวันชูใจ | ใจ | ช่อง 7 |
| 2553 | โรบอทยอดรัก | ครูนิจชิตา | ช่อง 7 |
| 2553 | นักสู้พันธุ์ข้าวเหนียว | แสงระวี | ช่อง 7 |
| 2555 | ปางเสน่หา | ศรีตรัง | ช่อง 7 |
| 2555 | แสบสลับขั้ว | น้ำเพชร | ช่อง 7 |
| 2556 | วิมานมะพร้าว | ดร.จุลลา ใจเรือง | ช่อง 7 |
| 2557 | พายุเทวดา | ดาริน พิรุณ | ช่อง 7 |
| 2557 | คู่หูคู่เฮี้ยน ตอน โปรดิวเซอร์ผี | อัปสร (รับเชิญ) | ช่อง 7 |
| 2558 | ปลาหลงฟ้า | มัศยา / หยี ณ มีโชค | ช่อง 7 |
| 2560 | The Cupid บริษัทรักอุตลุต ตอน ซ่อนรักกามเทพ | นันทิสา กาญจนาวัฒกุล (ออย) | ช่อง 3 |
| 2560 | Club Friday Celeb's Stories ตอน ความสุข | พาย | จีเอ็มเอ็ม 25 |
| 2560 | 7 วันจองเวร 2 | เมษา | ช่องเวิร์คพอยท์ |
| 2561 | สาวน้อยร้อยหม้อ | กรรณิการ์ บุญลาภ (กะทิ) | ช่องเวิร์คพอยท์ |
| 2562| |  ปมรักสลับหัวใจ  | คนางค์ (ฟ้า) | ช่อง 8 |
| 2562| | Club Friday the Series 11 ตอน รักล้ำเส้น | ธาร | จีเอ็มเอ็ม 25 |
| 2562| | เรือนไหมมัจจุราช | เซี้ยะ | ช่องวัน 31 |
| 2563 | Why R U The Series เพราะรักใช่เปล่า | พี่ต้อง พี่สาวของติวเตอร์ (รับเชิญ) | ช่องวัน 31 |
| 2564 | เล่ห์ลวง | วีนัส | ช่องวัน 31 |
| 2565 | กระสือลำซิ่ง | นินะ (ปัจจุบัน) / ประนอม (อดีต) | ช่อง 8 |
| 2565 | บุพเพร้อยร้าย | มุกมณี | ช่อง 3 |
| 2568 | ฝนล้านฤดู | ฟากฟ้า | MONO Original |
ผลงานการแสดง > ละครสั้น

| ปี | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2561 |  7 Days เรารักกัน จันทร์-อาทิตย์  | ป๋อมแป๋ม | Tech Thailand | ฉาย  19 กรกฎาคม พ.ศ. 2561 |
| 2563 | THE KILL LIST ล่า ล้าง บัญชี | แองจี้ |  MONO 29 | ฉาย   29 มีนาคม พ.ศ. 2563 เวลา 14.50 น. |
ผลงานการแสดง > ละครเวที

| ปี | เรื่อง | บทบาท | หมายเหตุ |
| --- | --- | --- | --- |
| 2562 |  สูตรเสน่หา The Musical  | อลิน | เริ่มแสดง  27 กันยายน 2562 - 10 ตุลาคม พ.ศ. 2562 |
ผลงานการแสดง > ละครเฉลิมพระเกียรติ

| ปี | เรื่อง | บทบาท |
| --- | --- | --- |
| 2548 | ประทีปแห่งแผ่นดิน ตอน ใครมาซื้อที่ | นักศึกษาโครงการพระราชดำริ |
ผลงานเพลง > เพลงประกอบละครช่อง 7

เพลงประกอบละคร เบญจา คีตา ความรัก (ออกอัลบั้ม) ปี พ.ศ. 2546
เพลง ไม่อยากรบกวน
เพลง เส้นทางของฉัน
เพลง ดนตรีในหัวใจ (รวมนักแสดงหญิงจากละคร เบญจา คีตา ความรัก)
เพลง เพื่อวันที่ดีกว่า (รวมนักแสดงหญิงจากละคร เบญจา คีตา ความรัก)
เพลงประกอบละคร “ชุลมุนวุ่นรัก” ปี พ.ศ. 2548
เพลง ถอด
เพลงประกอบละคร ภารกิจพิชิตดอกฟ้า ปี พ.ศ. 2549
เพลง ไม่ใช่เจ้าหญิง
เพลงประกอบละคร ปลาหลงฟ้า ปี พ.ศ. 2558
เพลง คิดมาก ร่วมกับ นิว วงศกร
ผลงานเพลง > เพลงเฉพาะกิจ

อัลบั้ม Miss Teen Thailand Gang (ออกอัลบั้ม)
เพลง The Day We Loved
เพลง เก็บดาวดวงนั้นด้วยตัวฉันเอง - Theme Song
โครงการ "ปันรักให้โลก ปี 1" ช่อง 7
เพลง Save The World (รวมพรีเซนเตอร์ปันรักให้โลก ปี 1) ช่อง 7
เพลง รณรงค์ให้คนไทยรักกัน ร้องโดย ดารา - นักแสดงในสังกัด ช่อง 7
เพลง หากเรายังรักกัน ช่อง 7
ผลงานเพลง > เพลงประกอบละครช่อง 3

เพลงประกอบละคร The Cupids บริษัทรักอุตลุด ปี พ.ศ. 2560
เพลง หัวใจครึ่งดวง ร่วมกับ เต้ย จรินทร์พร,คริส หอวัง,น้ำตาล พิจักขณา,วาววา ณิชารีย์,ปราง กัญญ์ณรัณ,ณิชา ณัฏฐณิชา,ชมพู่ อารยา
ผลงานเพลง > เพลงเฉพาะกิจ

เพลง เธอเป็นคนอย่างนี้ (ตั้งแต่เมื่อไหร่) - พิ้งค์
เพลง The Day We Loved (อัลบั้ม Miss Teen Thailand Gang)
เพลง เก็บดาวดวงนั้นด้วยตัวฉันเอง (อัลบั้ม Miss Teen Thailand Gang) - Theme Song
เพลง Save The World (รวมพรีเซนเตอร์ปันรักให้โลก ปี 1) ช่อง 7
เพลง หากเรายังรักกัน - รวมดารานักแสดงในสังกัด ช่อง 7
ผลงานเพลง > เพลงประกอบละครช่อง 8

เพลงประกอบละคร กระสือลำซิ่ง ปี พ.ศ. 2565
ชิมิ Feat. เบิ้ล ปทุมราช
อย่ามโน ร่วมกับ กรรณาภรณ์ พวงทอง
ผลงานโฆษณา

โฆษณา ไวไวควิก คู่กับ เจน ชมพูนุช
พิธีกรรายการ และผู้ประกาศข่าว

ผู้ประกาศข่าวบันเทิงรายการทีวี (เที่ยงบันเทิง) ทาง ช่อง 7 (พ.ศ. 2546 - พ.ศ. 2549)
ผู้ประกาศข่าวบันเทิงรายการทีวี (เส้นทางบันเทิง) ทาง ช่อง 7 (พ.ศ. 2546 - พ.ศ. 2549)
พิธีกรรายการทีวี มหานคร ร่วมกับ กนก รัตน์วงศ์สกุล,ธงชัย ประสงค์สันติ,เพ็ชรทาย วงษ์คำเหลา,พัทธดนย์ เกลี้ยงจันทร์ ทาง ช่อง 7 (พ.ศ. 2550)
พิธีกรรายการทีวี 7 สีคอนเสิร์ต คู่กับ น้ำ รพีภัทร ทาง ช่อง 7 (พ.ศ. 2549 - พ.ศ. 2558)
พิธีกรรายการทีวี 7 สีคอนเสิร์ตออนทัวร์ ทาง ช่อง 7 (พ.ศ. 2558)
พิธีกรรายการทีวี (คันปาก) ร่วมกับ ท็อป ดารณีนุช,พรทิพย์ สกิดใจ,เชษฐวุฒิ วัชรคุณ,ไก่ สมพล,อ้น ศรีพรรณ,มรกต กิตติสาระ,พุทธชาด พงศ์สุชาติ ทาง ช่อง 7 (พ.ศ. 2552 - พ.ศ. 2557)
พิธีกรรายการทีวี (โสภาพลาซ่า) ทาง ช่อง 7 - (มีนาคม  - ตุลาคม พ.ศ. 2558)
พิธีกรรายการทีวี ที่นี่..หมอชิต ร่วมกับ สัญญา คุณากร,เสนาลิง,นุ่น วรนุช ทาง ช่อง 7 (พ.ศ. 2555 - พ.ศ. 2558)
พิธีกรการประกวด มิสทีนไทยแลนด์ ทาง ช่อง 7
ผู้ประกาศข่าวบันเทิงรายการทีวี (สนามข่าวบันเทิง) ทาง ช่อง 7 - (พ.ศ. 2558 - ตุลาคม พ.ศ. 2558)
พิธีกรรายการทีวี We Kid Thailand เด็กร้องก้องโลก 2 ทาง ช่องเวิร์คพอยท์ (4 กันยายน - 16 ธันวาคม พ.ศ. 2560)
พิธีกรรายการ The Dr.Oz Thailand By Siriraj ร่วมกับ หมอกริช นพ.สกิทา ม่วงไหมทอง ทาง ช่อง 340 True X-Zyte (16 กรกฎาคม ปี พ.ศ. 2560 - พ.ศ. 2561)
พิธีกรรายการ The Price is Right Thailand ราคาพารวย ร่วมกับ เกตุเสพย์สวัสดิ์ ปาลกะวงศ์ ณ อยุธยา ทาง ทรูโฟร์ยู (พ.ศ. 2561 - 2563)
พิธีกรรายการ เสียงสวรรค์ รางวัลชีวิต ร่วมกับ เจี๊ยบ เชิญยิ้ม ทาง ช่อง 8 (พ.ศ. 2562 - 2563)
พิธีกรรายการ Davinci เกมถอดรหัส ร่ว​มกับ ชาคริต แย้มนาม (พ.ศ. 2563 - 2564​)​
พิธีกรรายการ พูดเพราะปะเหลาะแดก ทางช่อง Youtube : JEAB CHEER Here Channel คู่กับ ลลนา ก้องธรนินทร์ (พ.ศ. 2563 - ปัจจุบัน)
พิธีกรรายการ เรื่องบนเตียง ทางช่อง Youtube : JEAB CHEER Here Channel คู่กับ ลลนา ก้องธรนินทร์ (พ.ศ. 2563 - ปัจจุบัน)
พิธีกรรายการ เชียร์ชวนชิม ทางช่อง YouTube :CHARMING official (พ.ศ. 2563-ปัจจุบัน)
ผู้ประกาศข่าวรายการ ทุบโต๊ะข่าว ทาง อมรินทร์ทีวี (พ.ศ. 2566)
ผู้จัดละคร

ผลงานละครโทรทัศน์ทั้งหมดในฐานะผู้จัดละคร บริษัท เชียร์ อัพ เอนเตอร์เทนเม้นท์ จำกัด
พ.ศ. 2565 กระสือลำซิ่ง ทาง ช่อง 8
ผลงานด้านอื่น ๆ

ดีเจ คลื่น 103 Like FM (ปี พ.ศ. 2554 - พ.ศ. 2558)
รายการ แดนซ์ แดนซ์ แดนซ์ ไทยแลนด์ ทาง ไลน์ทีวี เป็นรายการเรียลลิตี้โชว์เกี่ยวกับการเต้นแข่งขันของเซเลบริตี้ 6 คู่ เพื่อชิงเงินรางวัล 1 ล้านบาทเพื่อมอบให้แก่หน่วยงานการกุศล โดยเชียร์ ฑิฆัมพร เป็นผู้เข้าแข่งขันคู่กับ โอ อนุชิต ถูกคัดออกเป็นคู่ที่ 2 ในวันที่ 15 ตุลาคม 2561 (รายการออกอากาศวันที่ 10 กันยายน 2561 - 12 พฤศจิกายน 2561)
คอนเสิร์ต

ปี พ.ศ. 2555
รายชื่อคอนเสิร์ต ChainClub6.5th Party Concert (รับเชิญ)
รายชื่อคอนเสิร์ต 103 Like FM - Like Cafe @JJETRIN Concert ร่วมกับ เจตริน วรรธนะสิน, เอมี่ กลิ่นประทุม
รายชื่อคอนเสิร์ต J on The Moon Concert (รับเชิญ)
รายชื่อคอนเสิร์ต 103 Likestyle Party @Sonic Ekamai คู่กับ เอมี่ กลิ่นประทุม
ปี พ.ศ. 2562
รายชื่อคอนเสิร์ต Timeless Concert ดนตรี บทเพลง และศิลปะเหนือกาลเวลา
แหล่งข้อมูลอื่น

ฑิฆัมพร ฤทธิ์ธาอภินันท์ ที่เอกซ์ (ทวิตเตอร์)
ฑิฆัมพร ฤทธิ์ธาอภินันท์ ที่อินสตาแกรม
| ก่อนหน้า |  | ฑิฆัมพร ฤทธิ์ธาอภินันท์ |  | ถัดไป |
| --- | --- | --- | --- | --- |
| บุศรา ศรีรุ่งเรือง |  | มิสทีนไทยแลนด์  (2545) |  | พิชญา เชาวลิต |
เชจูแอร์

| --- | --- |
เชจูแอร์
ฮันกึล: 제주항공
ฮันจา: 濟州航空
อาร์อาร์: Jeju Hanggong 
เอ็มอาร์: Chechu Hanggong 
เชจูแอร์ (เกาหลี: 제주항공; อาร์อาร์: Jeju Hanggong) เป็นสายการบินราคาประหยัดแห่งแรกและที่ใหญ่ที่สุดของเกาหลีใต้ ที่มีฐานการบินหลักที่ท่าอากาศยานนานาชาติเชจู และมีสำนักงานใหญ่ในนครเชจู สายการบินมีชื่อตามเกาะเชจู และเป็นสมาชิกแรกก่อตั้งของแวลูอัลไลแอนซ์
ประวัติ

สายการบินก่อตั้งขึ้นโดยเป็นการร่วมทุนกันระหว่างเอกยังกรุ๊ปและรัฐบาลจังหวัดเชจูเมื่อวันที่ 25 มกราคม ค.ศ. 2005 สายการบินได้รับใบอนุญาตประกอบการบินเมื่อวันที่ 25 สิงหาคม ส่งผลให้เป็นสายการบินใหญ่ลำดับที่สามของประเทศทันที ตามหลังโคเรียนแอร์และเอเชียนาแอร์ไลน์ เมื่อวันที่ 20 กันยายน ค.ศ. 2005 สายการบินได้เปลี่ยนชื่อภาษาเกาหลีเป็นรูปแบบปัจจุบัน เชจูแอร์ได้สั่งซื้อเครื่องบินลำแรกเมื่อวันที่ 2 พฤษภาคม ค.ศ. 2006 และเริ่มทำการบินครั้งแรกในเส้นทางโซล–กิมโปสู่เชจูในวันที่ 5 มิถุนายน โดยเมื่อสิ้นปี 2006 เชจูแอร์มีเครื่องบินประจำการในฝูงบินทั้งหมดห้าลำ นอกจากบริการทางอากาศแล้ว เอกยังกรุ๊ปนี้ยังเป็นเจ้าของโรงแรมฮอลิเดย์อินน์เอกซ์เพรสในกรุงโซลอีกด้วย
ในปี 2016 เชจูแอร์ได้ร่วมก่อตั้งแวลูอัลไลแอนซ์ กลุ่มพันธมิตรของสายการบินราคาประหยัดระดับนานาชาติแห่งแรกของโลก ซึ่งประกอบด้วยสายการบินราคาประหยัดแปดแห่งในภูมิภาคเอเชียแปซิฟิก ในปี 2017 สายการบินให้บริการผู้โดยสารมากกว่า 60 ล้านคน โดยมีรายรับอยู่ที่ 890 ล้านเหรียญสหรัฐ และมีกำไรจากการดำเนินงานมากกว่า 80 ล้านเหรียญสหรัฐ ในปี 2018 สายการบินให้บริการผู้โดยสารระหว่างประเทศ 7.3 ล้านคน และผู้โดยสารภายในประเทศ 4.7 ล้านคน โดยปริมาณการเดินทางภายในประเทศค่อนข้างคงที่ตั้งแต่ปี 2016 เนื่องจากสายการบินเน้นการขยายตัวระหว่างประเทศเป็นหลัก
การดำเนินงานของเชจูแอร์ได้รับผลกระทบจากการระบาดทั่วของโควิด-19 ในเดือนพฤศจิกายน ค.ศ. 2020 สายการบินมีพนักงานประมาณ 3,100 คน ในเดือนสิงหาคม ค.ศ. 2021 สายการบินได้ขายหุ้น ทำให้ระดมทุนได้ 180 ล้านเหรียญสหรัฐสำหรับการดำเนินการทางการเงิน
ในปี 2024 ในดัชนีความพึงพอใจของลูกค้าแห่งชาติ (NCSI) ซึ่งจัดโดยสำนักงานใหญ่ด้านผลิตภาพของเกาหลี เชจูแอร์อยู่ในอันดับที่หนึ่งในประเภทสายการบินราคาประหยัดเป็นปีที่สามติดต่อกัน
จุดหมายปลายทาง

เชจูแอร์ให้บริการเที่ยวบินตามกำหนดการสู่จุดหมายปลายทางทั้งภายในประเทศและระหว่างประเทศ เช่น จีน ญี่ปุ่น โอเชียเนีย และเอเชียตะวันออกเฉียงใต้
จุดหมายปลายทาง > ข้อตกลงการบินร่วม

เชจูแอร์มีข้อตกลงการบินร่วมกับสายการบินต่างๆ ดังต่อไปนี้:
เจ็ตสตาร์แอร์เวย์
ไลอ้อนแอร์
ฝูงบิน > ฝูงบินปัจจุบัน

ณ เดือนธันวาคม ค.ศ. 2024 เชจูแอร์มีเครื่องบินประจำการในฝูงบินดังนี้:[ต้องการแหล่งอ้างอิงดีกว่านี้]
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| เครื่องบิน | ประจำการ | คำสั่งซื้อ | ผู้โดยสาร | ผู้โดยสาร | ผู้โดยสาร | หมายเหตุ |
| เครื่องบิน | ประจำการ | คำสั่งซื้อ | W | Y | รวม | หมายเหตุ |
| โบอิง 737-800 | 36 | — | 12 | 162 | 174 |  |
| โบอิง 737-800 | 36 | — | — | 189 | 189 |  |
| โบอิง 737 แมกซ์ 8 | 2 | 38 | — | 189 | 189 |  |
ฝูงบินของเชจูแอร์คาร์โก
| โบอิง 737-800บีซีเอฟ | 2 | — | สินค้า | สินค้า | สินค้า |  |
| รวม | 40 | 38 |  |  |  |  |
เชจูแอร์มีอายุฝูงบินเฉลี่ย 14.9 ปี
ฝูงบิน > ฝูงบินในอดีต

เชจูแอร์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| เดอ ฮาวิลแลนด์ แคนาดา แดช 8-400 | 5 | 2006 | 2010 |  |
อุบัติเหตุและอุบัติการณ์สำคัญ

เมื่อวันที่ 12 สิงหาคม ค.ศ. 2007 เชจูแอร์ เที่ยวบินที่ 502 [ko] เครื่องบินเดอ ฮาวิลแลนด์ แคนาดา แดช 8-400 (ทะเบียน HL5256) ได้ไถลออกนอกทางวิ่งที่ท่าอากาศยานนานาชาติกิมแฮ ผู้โดยสารทั้ง 74 รายและลูกเรืออีก 5 รายรอดชีวิต แต่ผู้โดยสาร 6 รายได้รับบาดเจ็บเล็กน้อย
เมื่อเดือนมีนาคม ค.ศ. 2022 กระทรวงที่ดิน โครงสร้างพื้นฐาน และการขนส่ง ได้ระงับเที่ยวบินของเชจูแอร์สองเที่ยว เป็นเวลา 20 และ 7 วัน ตามลำดับ เนื่องจากการไม่ปฏิบัติตามมาตรการความปลอดภัย
เมื่อวันที่ 29 ธันวาคม ค.ศ. 2024 เชจูแอร์ เที่ยวบินที่ 2216 เครื่องบินโบอิง 737-8เอเอส (ทะเบียน HL8088) ดำเนินเที่ยวบินจากท่าอากาศยานสุวรรณภูมิในประเทศไทย ประสบเหตุเครื่องบินไถลออกนอกทางวิ่งหลังพยายามลงจอดโดยใช้ลำตัวเครื่องที่ท่าอากาศยานนานาชาติมูอัน จังหวัดช็อลลาใต้ จนพุ่งชนเข้ากับกำแพงกันเขตสนามบิน บนเครื่องบินมีผู้โดยสารและลูกเรือรวม 181 คน อุบัติเหตุเกิดขึ้นเมื่อเวลาประมาณ 9:07 น. ตามเวลาท้องถิ่น โดยมีผู้รอดชีวิตเพียง 2 คนเท่านั้น และทั้งคู่ถูกนำส่งโรงพยาบาลในกรุงโซลในเวลาต่อมาไม่นาน สาเหตุของการลงจอดโดยใช้ลำตัวเครื่องในครั้งนี้อาจเกิดจากการพุ่งชนกับฝูงนก ซึ่งส่งผลให้ไม่สามารถกางล้อลงจอดออกมาได้ อุบัติเหตุในครั้งนี้ถือเป็นครั้งที่ร้ายแรงที่สุดที่เกิดขึ้นกับโบอิง 737 เน็กซต์เจเนอเรชัน
แหล่งข้อมูลอื่น

เว็บไซต์ทางการ
| ด ค กสายการบินสมาชิกของ  แวลูอัลไลแอนซ์  (Value Alliance) |
| --- | --- | --- |
| สมาชิกผู้ก่อตั้ง | เซบูแปซิฟิก • เซบโก • เชจูแอร์ • นกแอร์ • สกู๊ต |  |
| สมาชิกเพิ่มเติมหลังการก่อตั้ง | ยังไม่มี |  |
| สมาชิกในอดีต | ไทเกอร์แอร์ • ไทเกอร์แอร์ออสเตรเลีย •  นกสกู๊ต •  วานิลลาแอร์ |  |
โบอิง 737-800 ของเชจูแอร์
บอมบาร์ดิเอร์ แดช 8-400 ของเชจูแอร์ในอดีต